[{"text_idx": "#000001", "text": "Leevendage oma a\u0308revust ja elage hirmuta A\u0308revuse, paanikaha\u0308ire vo\u0303i foobiatega elamine vo\u0303ib tekitada tunde, et te ei juhi oma elu. Kuidas te siis saaksite oma hirmudel ohjest haarata, enne kui need teie u\u0308le vo\u0303itu saavad? \u201eA\u0308revuse ja foobiate ka\u0308siraamat\u201c, millest on nu\u0308u\u0308d ilmunud kuues va\u0308ljaanne, on aidanud rohkem kui miljonil lugejal ta\u0308ielikult ja lo\u0303plikult paraneda u\u0308ldistunud a\u0308revusha\u0308irest, sotsiaala\u0308revusest, spetsiifilistest foobiatest, paanika \u2013 hoogudest, obsessiiv-kompulsiivsest ha\u0308irest ja muudest a\u0308revusega seotud probleemidest. See po\u0303hjalikult parandatud to\u0303enduspo\u0303hine ka\u0308siraamat kirjeldab ko\u0303ige to\u0303husamaid tehnikaid a\u0308revuse hindamiseks ja ravimiseks ning sisaldab va\u0308rskeid kliinilisi uurimusi ja ta\u0308ielikku oskuste arsenali, millega vaigistada hirme ja saada a\u0308revad mo\u0303tted kontrolli alla. Samuti leiate ta\u0308iendatud informatsiooni medikamentide ja ravi, toitumise, teadveloleku treenimise, eksponeerimisteraapia ja viimaste neurobioloogiliste uurimuste kohta. Po\u0303hjalik ka\u0308siraamat annab teile ko\u0303ik vajaliku, et oma a\u0308revusega toime tulla ja hakata elama vabamalt kui eales vo\u0303imalikuks pidasite. Selle ka\u0308siraamatu abiga o\u0303pite \u2022 lo\u0303dvestumis- ja hingamistehnikaid \u2022 nippe negatiivsest siseko\u0303nest ja eksiarvamustest jagu saamiseks \u2022 tegelema teadveloleku arendamisega \u2022 tegema vajalikke muudatusi elustiilis, toitumises ja treenimises \u2022 oskusi paanikahoogude a\u0308rahoidmiseks ja nendega toime tulemiseks Edmund J. Bourne, PhD on rohkem kui kaksku\u0308mmend aastat spetsialiseerunud a\u0308revuse, foobiate ja teiste stressiga seotud ha\u0308irete ravimisele. Tema eneseabiraamatud on aidanud rohkem kui miljonit inimest ja neid on to\u0303lgitud mitmesse keelde."}]